stanford-oval/wikipedia huggingface dataset:
โรมาจิ
อักขรวิธี > พยัญชนะท้ายนาสิก

โดยหลักการแล้ว เสียงพยัญชนะท้ายนาสิกให้เขียนเป็น "n" ยกเว้นเฉพาะระบบเฮ็ปเบิร์นดั้งเดิมที่กำหนดให้เขียนเป็น "m" เมื่ออยู่หน้าอักษร "b, p, m"
หากหลัง「ん」เป็นสระหรืออักษรวรรค「ヤ」ในระบบเฮ็ปเบิร์นดั้งเดิมจะเติมเครื่องหมายยัติภังค์ ส่วนระบบเฮ็ปเบิร์นฉบับปรับปรุงจะเติมเครื่องหมายอะพอสทรอฟี เพื่อป้องกันความสับสนที่จะอ่านเป็นอักษรวรรค「ナ」
ตัวอย่าง: shin-ai หรือ shin'ai（親愛） ≠ shinai（市内）, shin-yō หรือ shin'yō（信用） ≠ shinyō（屎尿）
อักขรวิธี > พยัญชนะซ้ำ

โดยหลักการแล้ว ให้ซ้ำพยัญชนะที่อยู่ก่อนหน้าเสียงพยัญชนะซ้ำ มีข้อยกเว้นเฉพาะในระบบเฮ็ปเบิร์น (ทั้งแบบเก่าและฉบับปรับปรุง) ที่ให้ให้ "t" เมื่อตามด้วย "ch" เช่น "matcha" สำหรับเสียงพยัญชนะซ้ำกรณีที่ปรากฏท้ายคำ เช่น「あっ」「それっ」ไม่มีระบบใดที่กำหนดวิธีเขียนไว้
อักขรวิธี > เสียงยาว

ระบบคุนเรเติมเครื่องหมายเซอร์คัมเฟล็กซ์บนสระ "â, î, û, ê, ô" เพื่อแสดงเสียงสระยาว เช่น Tôkyô（東京）
ระบบเฮ็ปเบิร์นดั้งเดิมแทนเสียงสระยาวของ "a, i, u, e, o" ด้วย "aa, ii, ū, ee, ō" ตามลำดับ และระบบเฮ็ปเบิร์นฉบับปรับปรุงแทนด้วย "ā, ii, ū, ē, ō" ตามลำดับ เช่น Tōkyō（東京）
ไม่ปรากฏการใช้สัญลักษณ์พิเศษแสดงเสียงยาวในระบบนิฮง
ในการใช้งานจริง บางครั้งอาจจะละสัญลักษณ์แสดงเสียงยาวไป เช่น Tokyo（東京） และบางครั้งอาจพบการใช้อักษร "h" ในการแสดงเสียงยาวของ /o/ เช่น Ohno（大野）
อักขรวิธี > คำช่วย

คำช่วย「は」「へ」「を」 ทั้งระบบคุนเรและระบบเฮ็ปเบิร์นเขียนด้วย「わ (wa)」「え (e)」「お (o)」ตามลำดับ แต่อาจพบการเขียนเป็น「は (ha)」「へ (he)」「を (wo)」ได้ในกรณีที่ผู้เขียนต้องการสะท้อนรูปเขียนของอักษรคานะ
ระบบปัจจุบัน > เฮ็ปเบิร์น

โรมาจิแบบเฮ็ปเบิร์น จะออกเสียงสระตามกลุ่มภาษาโรมานซ์ เป็นวิธีแสดงการสะกดคำในภาษาญี่ปุ่นอย่างเป็นธรรมชาติ และเคยเป็นมาตรฐานของสหรัฐอเมริกา แต่ถูกยกเลิก ณ วันที่ ๖ ตุลาคม ค.ศ. ๑๙๙๔  โรมาจิแบบเฮ็ปเบิร์นเป็นที่นิยมมากที่สุดในปัจจุบัน
โรมาจิแบบเฮ็ปเบิร์นฉบับแก้ไข ใช้ขีดข้างบนสระเพื่อแสดงสระเสียงยาว และใช้เครื่องหมายอะพอสทรอฟีเพื่อแบ่งพยางค์ในบางกรณี เช่น じゅんいちろう-Jun'ichirō  ระบบนี้เป็นที่นิยมในหมู่นักเรียนต่างชาติและในทางวิชาการ
ระบบปัจจุบัน > นิฮงชิกิ

โรมาจิแบบนิฮงชิกิ ออกแบบมาเพื่อให้คนญี่ปุ่นเขียนภาษาของตนด้วยอักษรละติน แทนการถ่ายเสียงตามแบบเฮ็ปเบิร์น ระบบนี้ตามระบบอักษรญี่ปุ่นอย่างเคร่งครัด ไม่เปลี่ยนตามวิธีออกเสียง ระบบนี้เป็นมาตรฐาน ISO 3602 Strict
ระบบปัจจุบัน > คุงเรชิกิ

โรมาจิแบบคุงเรชิกิ เป็นการดัดแปลงเล็กน้อยจากโรมาจิแบบนิฮงชิกิ โดยอักษร づ กับ ず ออกเสียง zu เหมือนกันในภาษาญี่ปุ่นสมัยใหม่  ในทางกลับกัน นิฮงชิกิจะเขียน づ เป็น du และเขียน ず เป็น zu
คุงเรชิกิเป็นมาตรฐานของทางการญี่ปุ่น และเป็นมาตรฐาน ISO 3602
คุงเรชิกิจะสอนที่โรงเรียนญี่ปุ่นในชั้นประถมศึกษาปีที่ ๔
ตัวอย่าง

ตัวอย่างของการทับศัพท์แบบต่าง ๆ
| ความหมาย | คันจิ/คานะ | ฟูริงานะ | โรมาจิ> เฮ็ปเบิร์น | โรมาจิ> คุงเรชิกิ | โรมาจิ> นิฮงชิกิ |
| --- | --- | --- | --- | --- | --- |
| โรมาจิ | ローマ字 | ローマじ | rōmaji | rômazi | rōmazi |
| ภูเขาฟูจิ | 富士山 | ふじさん | Fujisan | Huzisan | Huzisan |
| ชา | お茶 | おちゃ | ocha | otya | otya |
| รัฐบาล | 知事 | ちじ | chiji | tizi | tizi |
| ย่อขนาด | 縮む | ちぢむ | chijimu | tizimu | tidimu |
| (ตอน) ต่อไป | 続く | つづく | tsuzuku | tuzuku | tuduku |
ดูเพิ่ม

การทับศัพท์ภาษาญี่ปุ่น
Trachyandra tortilis

พืชอวบน้ำประจำถิ่นของประเทศแอฟริกาใต้
| Trachyandra tortilis |
| --- | --- |

สถานะการอนุรักษ์
LC (SANBI) 
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
อันดับ:: หน่อไม้ฝรั่ง Asparagales
วงศ์:: Asphodelaceae Asphodelaceae
วงศ์ย่อย:: Asphodeloideae Asphodeloideae
สกุล:: Trachyandra Trachyandra (Baker) Oberm.
สปีชีส์:: Trachyandra tortilis
ชื่อทวินาม
Trachyandra tortilis (Baker) Oberm.

ชื่อพ้อง
 Anthericum oocarpum  Schltr. ex Poelln.  Anthericum salteri  F.M.Leight.  Anthericum tortile  Baker 
Trachyandra tortilis เป็นพืชอวบน้ำในสกุล Trachyandra เป็นพืชเฉพาะถิ่นในจังหวัดเคปของประเทศแอฟริกาใต้
ลักษณะ

เป็นพืชหลายปีและมีไหลแผ่ขยายไปบนพื้นดินสูงได้ถึง 20 เซนติเมตร ใบมีน้อยรูปใบหอกหรือรูปหอกแคบ มีรอยพับตามขวางใบส่วนมากแบน ดอกมีสีขาวหรือสีชมพูอ่อน ออกเป็นกระจุกที่โคนต้น ผลแบบแคปซูลมีลักษณะทรงรียาว 5 มิลลิเมตร ออกบนก้านดอกย่อยที่โค้งงอ
การกระจายพันธุ์

Trachyandra tortilis พบได้ในบริเวณริชเตอร์สเวลด์ (Richtersveld) และนามาควาแลนด์ (Namaqualand) และทางใต้ไปจนถึงเมืองวเรเดนดัล (Vredendal), เมืองโฮปฟิลด์ (Hopefield) และเมืองซารอน (Saron)
สถานะการอนุรักษ์

Trachyandra tortilis จัดอยู่ในประเภทมีความเสี่ยงต่ำต่อการสูญพันธุ์ เนื่องจากการกระจายพันธุ์และไม่อยู่ในสภาวะถูกคุกคาม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Trachyandra tortilis
ข้อมูลที่เกี่ยวข้องกับ Trachyandra tortilis ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q15569815  BOLD: 439625  EoL: 1083070  GBIF: 2779358  iNaturalist: 595588  IPNI: 542434-1  NCBI: 210985  Plant List: kew-290207  POWO: urn:lsid:ipni.org:names:542434-1  Tropicos: 18402043  WCSP: 290207
14 พฤษภาคม

วันที่ 14 พฤษภาคม เป็นวันที่ 134 ของปี (วันที่ 135 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 231 วันในปีนั้น
เหตุการณ์

พ.ศ. 2339 (ค.ศ. 1796) - เอ็ดเวิร์ด เจนเนอร์ เริ่มทดลองใช้ฝีดาษวัวเป็นวัคซีนป้องกันโรคไข้ทรพิษ
พ.ศ. 2455 (ค.ศ. 1912) -
สมเด็จพระเจ้าเฟรเดอริกที่ 8 แห่งเดนมาร์ก เสด็จสวรรคต
พระเจ้าคริสเตียนที่ 10 แห่งเดนมาร์ก เสด็จขึ้นครองราชย์
พ.ศ. 2483 (ค.ศ. 1940) -
สงครามโลกครั้งที่สอง: เมืองร็อตเตอร์ดัมถูกโจมตีด้วยระเบิดโดยหน่วยโจมตีทางอากาศของประเทศเยอรมนี ที่มีชื่อว่า "ลุฟวัฟเฟอร์" (Luftwaffe)
สงครามโลกครั้งที่ 2: ประเทศเนเธอร์แลนด์ประกาศยอมจำนนแก่ประเทศเยอรมนี.
พ.ศ. 2491 (ค.ศ. 1948) - ประเทศอิสราเอลประกาศตนเป็นรัฐอิสระและได้จัดตั้งรัฐบาลชั่วคราว
พ.ศ. 2498 (ค.ศ. 1955) - สงครามเย็น: สหภาพโซเวียตและประเทศคอมมิวนิสต์รวม 8 ประเทศ ลงนามในสนธิสัญญาวอร์ซอ
พ.ศ. 2516 (ค.ศ. 1973) - สถานีอวกาศสกายแล็บขององค์การนาซา ขึ้นสู่อวกาศจากแหลมแคนาเวอรัล
พ.ศ. 2540 (ค.ศ. 1997) - วิกฤติเศรษฐกิจเอเชีย: ผู้บริหารธนาคารแห่งประเทศไทยลงมติให้ดำเนินการแทรกแซงค่าเงินบาทโดยไม่จำกัดวงเงิน และใช้เงินมากกว่า 10,000 ล้านดอลลาร์สหรัฐ หรือ 250,000 ล้านบาท เพื่อปกป้องค่าเงินบาทจากการโจมตีของนักเก็งกำไร
พ.ศ. 2547 (ค.ศ. 2004) - ศาลรัฐธรรมนูญของเกาหลีใต้ล้มการถอดถอนประธานาธิบดีโน มูฮยอน
พ.ศ. 2566 (ค.ศ. 2023) - การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
วันเกิด

พ.ศ. 1856 (ค.ศ. 1316) - จักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์ (สวรรคต 29 พฤศจิกายน พ.ศ. 1921)
พ.ศ. 2096 (ค.ศ. 1553) - พระนางมาร์เกอริตแห่งวาลัว สมเด็จพระราชินีแห่งฝรั่งเศส (สิ้นพระชนม์ 27 พฤษภาคม พ.ศ. 2158)
พ.ศ. 2209 (ค.ศ. 1666) - พระเจ้าวิตโตรีโอ อาเมเดโอที่ 2 แห่งซาร์ดิเนีย (สวรรคต 31 ตุลาคม พ.ศ. 2275)
พ.ศ. 2479 (ค.ศ. 1936) - บ็อบบี ดาริน นักร้องชาวอเมริกัน (ถึงแก่กรรม 20 ธันวาคม พ.ศ. 2516)
พ.ศ. 2487 (ค.ศ. 1944) - จอร์จ ลูคัส ผู้กำกับและผู้ผลิตภาพยนตร์ ชาวอเมริกัน
พ.ศ. 2491 (ค.ศ. 1948) - เปียทิพย์ คุ้มวงศ์ นักแสดงหญิงชาวไทย
พ.ศ. 2496 (ค.ศ. 1953) - พระบาทสมเด็จพระบรมนาถ นโรดม สีหมุนี พระมหากษัตริย์กัมพูชา
พ.ศ. 2504 (ค.ศ. 1961) - ทิม รอท นักแสดงและผู้กำกับชาวอังกฤษ
พ.ศ. 2512 (ค.ศ. 1969) - เคท บลางเชตต์ นักแสดง, ผู้กำกับละครเวทีและโปรดิวเซอร์หญิงชาวออสเตรเลีย
พ.ศ. 2513 (ค.ศ. 1970) - ชุมพล จุลใส อดีต​สมาชิกสภาผู้แทนราษฎรจังหวัดชุมพร 3 สมัย สังกัดพรรคประชาธิปัตย์
พ.ศ. 2514 (ค.ศ. 1971) - โซเฟีย คอปโปลา นักเขียนบท ผู้กำกับ และผู้อำนวยการสร้างภาพยนตร์ชาวอเมริกัน
พ.ศ. 2519 (ค.ศ. 1976) - ณัฐนันท์ คุณวัฒน์ นักแสดงชาวไทย
พ.ศ. 2522 (ค.ศ. 1979) - จิม ฮอวิก นักแสดงและนักเขียนชาวอังกฤษ
พ.ศ. 2524 (ค.ศ. 1981) - ภานุวัฒน์ วัฒนนุกูล นักเขียนการ์ตูนชาวไทย
พ.ศ. 2527 (ค.ศ. 1984) -
ไนเจล เรโอ-โคเกอร์ นักฟุตบอลชาวอังกฤษ
พาทริค อ็อคส์ นักฟุตบอลชาวเยอรมัน
มาร์ก ซักเคอร์เบิร์ก นักธุรกิจชาวอเมริกัน
อดัม แอนเดอร์สัน นักกีตาร์ชาวอังกฤษ
พ.ศ. 2528 (ค.ศ. 1985) - ไมเคิล เบิร์น นักฟุตบอลชาวเวลส์
พ.ศ. 2531 (ค.ศ. 1988) - คำรณ ชินสี นักฟุตบอลมืออาชีพ ชาวไทย
พ.ศ. 2532 (ค.ศ. 1989) - ร็อบ กรอนคอวสกี อดีตนักอเมริกันฟุตบอล
พ.ศ. 2534 (ค.ศ. 1991) - ธรรมชาติ นาคะพันธ์ นักฟุตบอลชาวไทย
พ.ศ. 2536 (ค.ศ. 1993) - เมอรานดา คอสโกรฟ นักแสดง นักร้องชาวอเมริกัน
พ.ศ. 2537 (ค.ศ. 1994) - มาร์กิญญุส นักฟุตบอลชาวบราซิล
พ.ศ. 2538 (ค.ศ. 1995) - เอกวัฒน์ นิรัตน์วรปัญญา นักแสดง นายแบบชาวไทย
พ.ศ. 2540 (ค.ศ. 1997) - รูแบน ดียัช นักฟุตบอลชาวโปรตุเกส
พ.ศ. 2541 (ค.ศ. 1998) - แอรอน แรมส์เดล นักฟุตบอลชาวอังกฤษ
พ.ศ. 2543 (ค.ศ. 2000) - มายู อิชิกาวะ นักกีฬาวอลเลย์บอลหญิงทีมชาติญี่ปุ่น
พ.ศ. 2545 (ค.ศ. 2002) - เลดีมาร์การีตา อาร์มสตรอง-โจนส์ ธิดาคนเดียวและคนสุดท้องใน เดวิด อาร์มสตรอง-โจนส์, เอิร์ลที่ 2 แห่งสโนว์ดอน
วันถึงแก่กรรม

พ.ศ. 1507 (ค.ศ. 964)  - สมเด็จพระสันตะปาปาจอห์นที่ 12
พ.ศ. 2153 (ค.ศ. 1610) - พระเจ้าอ็องรีที่ 4 แห่งฝรั่งเศส
พ.ศ. 2186 (ค.ศ. 1643) - พระเจ้าหลุยส์ที่ 13 แห่งฝรั่งเศส
พ.ศ. 2406 (ค.ศ. 1863) - กรมหลวงวิสุทธิกระษัตริย์ (ประสูติ 24 เมษายน พ.ศ. 2398)
พ.ศ. 2421 (ค.ศ. 1878) - โอกุโบะ โทะชิมิชิ นักการเมืองชาวญี่ปุ่น
พ.ศ. 2455 (ค.ศ. 1912) - สมเด็จพระเจ้าเฟรเดอริกที่ 8 แห่งเดนมาร์ก (พระราชสมภพ 3 มิถุนายน พ.ศ. 2386)
พ.ศ. 2468 (ค.ศ. 1925) - เอช. ไรเดอร์ แฮ็กการ์ด นักเขียนนวนิยายแนวผจญภัยชาวอังกฤษ (เกิด 22 มิถุนายน พ.ศ. 2399)
พ.ศ. 2530 (ค.ศ. 1987) - ริตา เฮย์เวิร์ท นักแสดงและนักเต้นชาวอเมริกัน (เกิด 17 ตุลาคม พ.ศ. 2461)
พ.ศ. 2532 (ค.ศ. 1989) - กั้น ทองหล่อ ศิลปินแห่งชาติ บรมครูแห่งหนังตะลุง (เกิด 17 ธันวาคม พ.ศ. 2453)
พ.ศ. 2541 (ค.ศ. 1998) - แฟรงก์ ซินาตรา นักร้องและนักแสดงชาวอเมริกัน (เกิด พ.ศ. 2458)
พ.ศ. 2550 (ค.ศ. 2007) - เพ็ญศรี พุ่มชูศรี นักร้องและศิลปินแห่งชาติ (เกิด 11 มิถุนายน พ.ศ. 2472)
พ.ศ. 2558 (ค.ศ. 2015) - บี.บี. คิง นักแต่งเพลง นักกีตาร์ชาวอเมริกัน (เกิด 16 กันยายน พ.ศ. 2468)
พ.ศ. 2564 (ค.ศ. 2021) - อำนาจ พุกศรีสุข ผู้ฝึกสอนมวยไทย (เกิด 8 พฤษภาคม พ.ศ. 2502)
วันสำคัญและวันหยุดเทศกาล

พ.ศ. 2523 (ค.ศ. 1980), พ.ศ. 2542 (ค.ศ. 1999), พ.ศ. 2561 (ค.ศ. 2018) - วันพืชมงคล
คริสตจักรโรมันคาทอลิก - วันฉลองนักบุญมัทธีอัส
วันอนุรักษ์ควายไทย
แหล่งข้อมูลอื่น

BBC: On This Day
Today in History: May 14 เก็บถาวร 2005-11-24 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
การลาดตระเวนพิเศษ

การลาดตระเวนพิเศษ (อังกฤษ: Special Reconnaissance) เป็นการลาดตระเวนและเฝ้าตรวจโดยหน่วยรบพิเศษโดยลำพังหรือ ผ่านทางกำลังกองโจร วัตถุประสงค์เพื่อการยืนยัน ปฏิเสธข่าวสาร สมมติฐานที่ได้มาก่อน ด้วยการตรวจการณ์ หรือวิธีการรวบรวมอื่นเพื่อให้ได้มาซึ่งข้อมูลเกี่ยวกับขีดความสามารถ เจตนารมณ์ และการปฏิบัติ ของข้าศึกหรือที่มีแนวโน้มจะเป็นข้าศึก การปฏิบัติการลาดตระเวนพิเศษอาจจะเกิดขึ้นเพื่อความต้องการการลาดตระเวนทางนิวเคลียร์ ชีวเคมี หรือเพื่อหาข้อมูลด้านอุตุนิยม อุทกศาสตร์ ภูมิประเทศ ในพื้นที่หนึ่ง
การลาดตระเวนพิเศษของเนวีซีลสหรัฐ ในประเทศอัฟกานิสถาน พ.ศ. 2545
กระบวนการผลิตกาแฟ

กระบวนการผลิตกาแฟ คือ กระบวนการเปลี่ยนเมล็ดกาแฟให้กลายเป็นกาแฟพร้อมดื่ม
การบ่ม

ในการผลิตกาแฟ วิธีที่ยังไม่เป็นที่รู้จักกันดีนักวิธีหนึ่งได้แก่การบ่ม (Aging) กาแฟหลายๆ ประเภทจะมีคุณภาพดีขึ้นเมื่อผ่านการบ่ม รสเปรี้ยวของมันจะลดลง ในขณะที่ความกลมกลืนของรสชาติโดยรวมก็จะเพิ่มขึ้น ผู้ผลิตหลายๆ รายมักจะขายเมล็ดกาแฟออกไปหลังจากได้บ่มเอาไว้แล้วถึง 3 ปี และร้านที่ขึ้นชื่อเป็นพิเศษบางร้าน (เช่น "Toko Aroma" ในเมืองบันดุง ประเทศอินโดนีเซีย) ถึงกับบ่มเมล็ดที่ยังไม่ได้คั่วไว้ถึง 8 ปีทีเดียว
การบด

ความละเอียดของกากที่ได้จากการบดมีผลอย่างมากต่อรสชาติ ยิ่งบดกาแฟละเอียดเท่าไร ก็จะยิ่งได้รสชาติที่เข้มข้นและครบบริบูรณ์มากขึ้นเท่านั้น เหตุผลหลักที่บางคนไม่บดละเอียดมากนัก คือเพื่อไม่ให้กากสามารถผ่านตัวกรองชนิดหยาบๆ ออกไปได้ (เช่น cafetière) การผลิตกากกาแฟพร้อมชงมีสามวิธีด้วยกัน
การโม่: กดเมล็ดโดยใช้อุปกรณ์หมุนสองตัว ใช้การหมุนเพื่อให้เมล็ดแตก วิธีนี้มีความเสี่ยงน้อยที่เมล็ดจะไหม้ เครื่องบดอาจมีลักษณะเป็นแบบล้อหรือแบบกรวย โดยที่แบบกรวยจะทำงานได้เงียบกว่าและมีโอกาสเกิดการอุดตันน้อยกว่า
Grinder แบบกรวยช่วยรักษากลิ่นส่วนใหญ่ไว้ได้ และสามารถบดได้ละเอียดมาก อีกทั้งกากที่ได้ก็จะมีความละเอียดสม่ำเสมอกันอีกด้วย โม่ที่ทำจากเหล็กซึ่งมีการออกแบบที่ยุ่งยากซับซ้อน อาจทำให้ลดประสิทธิภาพของเฟืองลง ส่งผลให้การบดทำได้ช้าลง ยิ่งการบดช้าลงเท่าไร ก็ยิ่งมีความร้อนเข้าไปในกากกาแฟน้อยลงเท่านั้น ด้วยเหตุนี้จึงสามารถรักษากลิ่นไว้ได้อย่างดี เนื่องจากสามารถปรับความละเอียดได้หลายระดับมา การบดวิธีนี้จึงเหมาะกับกาแฟทุกประเภท ทั้งแบบที่ทำด้วยเครื่องชงเอสเพรสโซ (Espresso) แบบหยด (Drip) แบบใช้เครื่องต้มให้น้ำซึมเข้า (Percolator) และแบบเฟรนช์เพรส (French Press) เครื่องโม่แบบกรวยที่คุณภาพดียังสามารถบดให้ละเอียดเป็นพิเศษสำหรับใช้ในการทำกาแฟแบบตุรกี ความเร็วในการบดโดยทั่วไปไม่เกิน 500 รอบต่อนาที
เครื่องโม่ประเภทจานหมุน สามารถบดได้รวดเร็วกว่าแบบกรวย (10,000 ถึง 20,000 รอบต่อนาที) และจะส่งผลให้มีความร้อนเข้าไปในกาแฟเล็กน้อย เครื่องแบบนี้เป็นวิธีที่ประหยัดที่สุดในการผลิตกากละเอียดสม่ำเสมอ ที่สามารถนำไปใช้ประโยชน์ได้หลายแบบ กากแบบนี้เหมาะสมมากกับเครื่องชงเอสเพรสโซ่แบบปัมป์ตามบ้าน อย่างไรก็ตามมันไม่สามารถบดให้ละเอียดได้เท่ากับเครื่องแบบกรวย
การสับ: 'เครื่องบด'สมัยใหม่มักใช้วิธีการหั่นเมล็ดกาแฟออกเป็นชิ้นๆ ถึงแม้จะให้ผลเหมือนกับการบดดีๆ โดยทั่วไป คนที่พิถีพิถันมักตำหนิว่าวิธีนี้ให้กาแฟคุณภาพสู้วิธีแบบเก่าไม่ได้
เครื่องบดแบบใบมีด “ปั่น” เมล็ดให้ละเอียดโดยใช้ใบมีดหมุนด้วยความเร็วสูง (20,000 ถึง 30,000 รอบต่อนาที) กากกาแฟที่ได้จะไม่ละเอียดสม่ำเสมอ และจะได้รับความร้อนมากกว่าการใช้เครื่องโม่ เครื่องบดใบมีดจะก่อให้เกิด “ฝุ่นกาแฟ” ซึ่งอาจทำให้ตะแกรงร่อนของเครื่องชงเอสเพรสโซและเครื่องชงเฟรนช์เพรสเกิดการอุดตันได้ ดังนั้นเครื่องบดแบบนี้ จึงเหมาะสมกับเฉพาะเครื่องชงแบบหยด และมันยังสามารถใช้บดเครื่องเทศและสมุนไพรได้เป็นอย่างดี เครื่องชนิดนี้ไม่ควรใช้กับเครื่องชงเอสเพรสโซแบบปัมป์
การบดเป็นผง: กาแฟตุรกีหรือ (เตอร์กิส คอฟฟี่) เป็นการต้มทั้งกากที่ได้จากการบด โดยวิธีการดื่มจะเทดื่มเลยและต่อมาจึงเริ่มมีการกรองดื่มเฉพาะน้ำ วิธีการนี้ให้กากซึ่งละเอียดเกินไปและเหมาะสำหรับการชงแบบนี้เท่านั้น
ดูเพิ่ม

การคั่วเมล็ดกาแฟ
| ด ค กกาแฟ |
| --- | --- |
หัวข้อ:  เศรษฐศาสตร์  การค้าโดยชอบธรรมของกาแฟ  ผลกระทบต่อสุขภาพ  ประวัติศาสตร์ 
การผลิต:  กระบวนการผลิตกาแฟ  แหล่งปลูกกาแฟ 
ชนิดและสายพันธุ์:  รายชื่อพันธุ์กาแฟ  อะแรบิกา  ชาริเยอร์  โรบัสตา  ใบใหญ่ (ไลเบริกา) 
ส่วนประกอบ:  Cafestol  Caffeic acid  กาเฟอีน  เมล็ดกาแฟ  Furan-2-ylmethanethiol 
กระบวนการผลิตกาแฟ:  การคั่วเมล็ดกาแฟ  การสกัดกาเฟอีน  การบำบัดน้ำเสีย  การคั่วกาแฟที่บ้าน 
การจัดเตรียม/การผลิต:  กาแฟกระป๋อง  กาแฟชงเย็น  กาแฟตุรกี  กาแฟแบบหยดร้อน  กาแฟสำเร็จรูป  กาแฟอาหรับ  เครื่องชงกดกาแฟแบบฝรั่งเศส  เครื่องชงกาแฟ  เครื่องชงกาแฟแบบชะสกัด  เครื่องชงกาแฟแบบเป็นกาหยด  เครื่องชงกาแฟแบบสุญญากาศ  เครื่องชงกาแฟแบบเอสเปรสโซ  เจซแว  เจอเบอนา  ชอร์เรอาดอร์  น็อกบ็อกซ์  ภาชนะบรรจุกาแฟแบบใช้ครั้งเดียว  หม้อชงกาแฟโมคา  เอสเปรสโซ ดอปปีโย  ริสเตรตโต  ลุงโก  แอโรเพรสส์ 
ประเภทของกาแฟ:  อัฟโฟกาโต  คัฟแฟะอาเมรีคาโน  Bica  Bicerin  แบล็ค รัสเชี่ยน  กาแฟเวียดนาม  กาเฟโอแล  กาเฟเดโอยา  กาเฟกอนเลเช  Caffè crema  Café Cubano  โมคา  Café Touba  Caffè corretto  Café com Cheirinho  คัฟแฟะมัคคียาโต  คัปปุชชีโน  การาฆิโย  กาแฟนม  กอร์ตาโด  กาแฟไข่  เอสเปรสโซ  แฟลตไวต์  แฟรปพัชชีโน  กาเลา  Garoto  Greek frappé coffee  กาแฟเย็น  กาแฟกรองอินเดีย (มัทราส)  Ipoh white coffee  กาแฟไอริช  Karsk  กาแฟขี้ชะมด  Kopi tubruk  คัฟเฟลลัตเต  ลัตเตมัคคียาโต  Liqueur coffee  ลองแบล็ก  Lungo  Mazagran  โอเลี้ยง  Red eye  ริสเตรตโต  Rüdesheimer Kaffee  Tenom coffee  กาแฟขาว  White Russian  กาเฟกอนเลเช  Wiener Melange  Yuenyeung 
วิถีชีวิต:  บาริสตา  Caffè sospeso  Coffee ceremony  CoffeeCon  Coffee culture  Coffee cupping  Coffee Palace  ร้านกาแฟ  ฟิก้า  โกปี๊เตี่ยม  Latte art  Viennese coffee house 
เครื่องดื่มทดแทน:  Barley coffee  ชาข้าวบาร์เลย์  Barleycup  Caro  กาแฟธัญพืช  Chicory  Dandelion coffee  Inka  Maya nut  Postum  Qishr
กัว ชิง

กัว ชิง (จีน: 郭清; พินอิน: Guō Qīng; เกิดวันที่ 10 พฤษภาคม ค.ศ. 2000) เป็นผู้ฝึกหัดเทควันโดชาวจีน โดยได้รับเหรียญเงินในเทควันโดชิงแชมป์โลก 2022 และโอลิมปิกฤดูร้อน 2024
อาชีพ

เธอได้รับเหรียญเงินในเทควันโดชิงแชมป์โลก 2022 ประเภทฟลายเวทหญิง
เธอได้รับเหรียญทองแดงในกีฬามหาวิทยาลัยโลกฤดูร้อน 2021 ที่จัดล่าช้าในเดือนสิงหาคม ค.ศ. 2023 ที่เฉิงตู ในประเภทหญิง 53 กก. จากนั้นจึงได้รับเหรียญเงินในเอเชียนเกมส์ 2022 ที่จัดล่าช้าในเดือนกันยายน ค.ศ. 2023 ที่หางโจวในประเภท 49 กก.
เธอได้รับเหรียญเงินในโอลิมปิกฤดูร้อน 2024 ที่ปารีส
กระทรวงการต่างประเทศ (ญี่ปุ่น)

| --- | --- |
外務省 ไกมุโช
ตราสัญลักษณ์กระทรวงการต่างประเทศ
 อาคารกระทรวงการต่างประเทศ
ภาพรวมหน่วยงาน
ก่อตั้ง: 15 สิงหาคม พ.ศ. 2412 (155 ปี)
เขตอำนาจ:  ญี่ปุ่น
สำนักงานใหญ่: 2-2-1 คาซูมิงาเซกิ เขตชิโยดะ โตเกียว 100-8919 ประเทศญี่ปุ่น
บุคลากร: 6281 คน
ต้นสังกัดหน่วยงาน: รัฐบาลญี่ปุ่น
เว็บไซต์: www.mofa.go.jp
กระทรวงการต่างประเทศ (ญี่ปุ่น: 外務省; โรมาจิ: Gaimushō; ทับศัพท์: ไกมุโช) เป็นหน่วยงานภายใต้อำนาจบริหารของรัฐบาลญี่ปุ่น มีอำนาจหน้าที่ที่เกี่ยวกับนโยบายการต่างประเทศ และความสัมพันธ์ระหว่างประเทศ
ส่วนราชการ

กระทรวงการต่างประเทศ (ญี่ปุ่น: 外務省; โรมาจิ: Gaimushō)
สำนักงานเลขาธิการรัฐมนตรี (ญี่ปุ่น: 大臣官房; โรมาจิ: Daijin Kanbō)
กรมนโยบายการต่างประเทศ (ญี่ปุ่น: 総合外交政策局; โรมาจิ: Sogō Gaikō Seisaku Kyoku)
กรมเอเชียและโอเชียเนีย (ญี่ปุ่น: アジア大洋州局; โรมาจิ: Ajia Taiyōshū Kyoku)
กรมอเมริกาเหนือ (ญี่ปุ่น: 北米局; โรมาจิ: Hokubei Kyoku)
กรมละตินอเมริกาและแคริบเบียน (ญี่ปุ่น: 中南米局; โรมาจิ: Chūnanbei Kyoku)
กรมยุโรป (ญี่ปุ่น: 欧州局; โรมาจิ: Ōshū Kyoku)
กรมตะวันออกกลางและแอฟริกา (ญี่ปุ่น: 中東アフリカ局; โรมาจิ: Chūtō Afurika Kyoku)
กรมเศรษฐกิจระหว่างประเทศ (ญี่ปุ่น: 経済局; โรมาจิ: Keisai Kyoku)
กรมความร่วมมือระหว่างประเทศ (ญี่ปุ่น: 国際協力局; โรมาจิ: Kokusai Kyōryōku Kyoku)
กรมกฎหมายระหว่างประเทศ (ญี่ปุ่น: 国際法局; โรมาจิ: Kokusaihō Kyoku)
กรมการกงสุล (ญี่ปุ่น: 領事局; โรมาจิ: Ryōji Kyoku)
สำนักงานข่าวกรองและการวิเคราะห์ (ญี่ปุ่น: 国際情報統括官; โรมาจิ: Kokusai Jyōhō Tōkatsu Kan)
สถาบันฝึกอบรมเจ้าหน้าที่การต่างประเทศ (ญี่ปุ่น: 外務省研修所; โรมาจิ: Gaimushō Kenshūsho)
หนังสือทูตปกน้ำเงิน

หนังสือทูตปกน้ำเงิน (ญี่ปุ่น: 外交青書; โรมาจิ: Gaikō Seisho) เป็นรายงานประจำปีที่จัดทำโดยกระทรวงการต่างประเทศ ซึ่งจะสรุปนโยบายการต่างประเทศและประเมินแนวโน้มการเมืองต่างประเทศ หนังสือปกน้ำเงินเผยแพร่ครั้งแรกในปี พ.ศ. 2500 รายงานดังกล่าวอาจสร้างความไม่พอใจจากต่างประเทศกับนโยบายการต่างประเทศญี่ปุ่น เช่น การละเลยวลี "ประเทศเกาหลีใต้เป็นเพื่อนบ้านคนสำคัญของเรา" และเพิ่มประโยคอย่าง "อาชีพในประเทศเกาหลีใต้บนเกาะเล็กเลียนคอร์ตผิดกฎหมาย" ในหนังสือปกน้ำเงินปี พ.ศ. 2561 ได้สร้างการโต้เถียงกับรัฐบาลเกาหลีใต้อย่างเห็นได้ชัด
PS

PS, Ps, ps ฯลฯ อาจหมายถึง
ในทางคอมพิวเตอร์และเทคโนโลยี
อะโดบี โฟโตชอป โปรแกรมแต่งภาพ
โพสต์สคริปต์ ภาษาโปรแกรม
วินโดวส์เพาเวอร์เชลล์
.ps โดเมนอินเทอร์เน็ตระดับบนสุดของปาเลสไตน์
ในทางเกม
เพลย์สเตชัน เครื่องเกมคอนโซล
แฟนตาซีสตาร์ เกมชุดชนิดเล่นตามบทบาทโดยเซก้า
แพลเนตไซด์ เกมออนไลน์โดยโซนี่
ในทางเคมี
ฟอสเฟติไดล์เซรีน (phosphatidylserine)
พอลิสไตรีน (polystyrene) วัสดุทำพลาสติกและโฟม
คลอโรพิคริน (chloropicrin) สารประกอบที่เป็นพิษรุนแรง
โพซิตรอเนียม (positronium: Ps) ธาตุเคมีสมมติ
ปัจฉิมลิขิต เนื้อความต่อท้ายในจดหมายเป็นต้น
รหัสภาษา ISO 639 alpha-2 ของภาษาปาทาน (ps)
รหัสประเทศ ISO 3166 ของปาเลสไตน์ (PS)
รหัสสายการบิน IATA ของยูเครนอินเทอร์เนชันแนลแอร์ไลส์
รหัสสายการบิน IATA เดิมของแปซิฟิกเซาท์เวสต์แอร์ไลส์ ปัจจุบันรวมกับยูเอสแอร์เวส์
พีเพิลซอฟต์ ผู้ผลิตซอฟต์แวร์สำหรับองค์กร ซื้อกิจการโดยออราเคิล
แรงม้า (Pferdestärke ในภาษาเยอรมัน)
ธุรกิจแบบพีระมิด
เลขานุการส่วนตัว
| อักษร P ที่ประกอบกับอักษรละตินตัวอื่น |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| PA | PB | PC | PD | PE | PF | PG | PH | PI | PJ | PK | PL | PM | PN | PO | PP | PQ | PR | PS | PT | PU | PV | PW | PX | PY | PZ |
| AP | BP | CP | DP | EP | FP | GP | HP | IP | JP | KP | LP | MP | NP | OP | PP | QP | RP | SP | TP | UP | VP | WP | XP | YP | ZP |
Orthoptics

Orthoptics เป็นวิชาชีพที่เกี่ยวกับการดูแลรักษาตาโดยเน้นการวินิจฉัยและการบริหารโดยไม่ผ่าตัดซึ่งอาการตาเหล่ ตามัว/ตาขี้เกียจ และความผิดปกติในการเคลื่อนไหวตาอื่น ๆ
คำภาษาอังกฤษว่า orthoptics มาจากคำภาษากรีกโบราณ คือ ὀρθός (orthos) แปลว่า "ตรง"
และ ὀπτικός (optikοs) แปลว่า "เกี่ยวกับการเห็น" เป็นอาชีพที่มักเกี่ยวกับการควบคุมกล้ามเนื้อตาหรือการหักเหแสงของตา
ในบางประเทศเมื่อได้รับการฝึกโดยเฉพาะ ผู้ทำวิชาชีพอาจตรวจติดตามโรคตาบางชนิด เช่น ต้อหิน ต้อกระจก และโรคจอตาเหตุเบาหวานเป็นต้น
ประสิทธิผล

สำหรับเด็ก มีหลักฐานว่า orthoptics อาจมีประสิทธิผลในการรักษาตาเบนเข้าไม่เพียงพอ (convergence insufficiency) ได้ดีกว่าให้ฝึกบริหารตาเองที่บ้าน
ส่วนในผู้ใหญ่ หลักฐานไม่เสมอต้นเสมอปลาย
ดูเพิ่ม

การเห็นภาพซ้อน
ตาเหล่
ตาเหล่ออก
แว่นตา
เชิงอรรถและอ้างอิง

↑  "Professional Role". International Orthoptic Association. คลังข้อมูลเก่าเก็บจากแหล่งเดิมเมื่อ 2017-12-15. สืบค้นเมื่อ 2017-12-15.
↑  Vukicevic, N; Koklanis, K; Giribaldi, M (March 2013). "Orthoptics: Evolving to meet increasing demand for eye service". Insight news. Sydney, Australia.
↑  Scheiman, M; Gwiazda, J; Li, T (2011). "Non-surgical interventions for convergence insufficiency". Cochrane Database Syst Rev (Systematic review) (3): 0D006768. doi:10.1002/14651858.0D006768.pub2. PMC 4278667. PMID 21412896.{{cite journal}}:  CS1 maint: uses authors parameter (ลิงก์)
กรานูลาร์ชีส

| กรานูลาร์ชีส |
| --- | --- |
พาร์เมซานเป็นชีสกรานูลาร์ชนิดหนึ่งที่เป็นที่รู้จัก
นม: วัว
พาสเจอไรส์: สามารถมีได้
เนื้อสัมผัส: กรานูลาร์ (ประกอบด้วยเม็ดเล็ก ๆ ), ส่วนมากแข็ง
หมัก: ขั้นต่ำ: 2 เดือน ทั่วไป: 12 เดือน
กรานูลาร์ชีส (granular cheese) หรือชื่ออื่น ๆ ชีสเคิร์ดกวน (stirred curd cheese) และ ชีสแข็ง (hard cheese) เป็นชีสชนิดหนึ่งที่ผลิตโดยการกวนและระบายส่วนผสมของเคิร์ดกับหางนม กรานูลาร์ชีสเป็นกลุ่มกว้าง ๆ ของชีสหลายชนิด รวมถึง กรานาชีส (Grana cheese) เช่น พาร์เมซาน กรานูลาร์ชีสหลายชนิดผลิตในระดับอุตสาหกรรม (เนยแข็งแปรรูป) โดยเฉพาะอย่างยิ่ง อเมริกันชีส ซึ่งตามกฏหมายต้องประกอบด้วย เชดดาร์ชีส, คอลบีชีส, ชีสเคิร์ด หรือ กรานูลาร์ชีส
กราฟบริบูรณ์

กราฟบริบูรณ์ (complete graph) เป็น กราฟ ที่ทุกคู่ของ จุดยอด ถูกเชื่อมต่อด้วย เส้นเชื่อม เป็น กราฟสม่ำเสมอ ที่มีระดับขั้น  n-1 กราฟบริบูรณ์บนจุดยอด  n จุด ใช้สัญลักษณ์  K_{n}, มี  n จุดยอด, และ  {\frac {n\left(n-1\right)}{2}} เส้นเชื่อม
ไดกราฟบริบูรณ์ (complete digraph) ก็เป็นลักษณะเดียวกับกราฟ ต่างกันที่เส้นเชื่อมแต่ละเส้น จะถูกแทนด้วยเป็นเส้นเชื่อมระบุทิศทาง 2 เส้น ในทิศทางตรงข้ามกัน
|  K_{1}:0 |  K_{2}:1 |  K_{3}:3 |  K_{4}:6 |
| --- | --- | --- | --- |

|  K_{5}:10 |  K_{6}:15 |  K_{7}:21 |  K_{8}:28 |
การลักพาตัวของอารีล คาสโตร

| การลักพาตัวของอารีล คาสโตร |
| --- | --- |
สถานที่: 2207 Seymour Avenue, Tremont, คลีฟแลนด์, รัฐโอไฮโอ, สหรัฐ
พิกัด: 41°28′21″N 81°41′53″W﻿ / ﻿41.47250°N 81.69806°W﻿ / 41.47250; -81.69806﻿ (2207 Seymour Avenue, Cleveland, Ohio)
วันที่: 23 สิงหาคม ค.ศ. 2002 – 6 พฤษภาคม ค.ศ. 2013
ประเภท: การลักพาตัว, ข่มขืน, การฆาตกรรมอำมหิต, ความพยายามฆาตกรรม, การทำร้าย
ผู้เสียหาย:   มิเชล ไนท์  อแมนด้า เบอร์รี่  จอร์จินา "จีน่า" เดเจซุส 
ผู้ก่อเหตุ:   อารีล คาสโตร 
การลักพาของตัวอารีล คาสโตร เกิดขึ้นระหว่างปี ค.ศ. 2002 และ ค.ศ. 2004 เมื่อนายอารีล คาสโตรได้ลักพาตัวมิเชล ไนท์ อแมนด้า เบอร์รี่ และจอร์จินา "จีน่า" เดเจซุสและนำพวกเธอมากักขังไว้ในบ้านของเขาในย่านเทรมอนท์ เมืองคลีฟแลนด์ รัฐโอไฮโอ หญิงสาวทั้งสามคนถูกกักขังจนถึงวันที่ 6 พฤษภาคม ค.ศ. 2013 เมื่อเบอร์รี่ได้หนีออกไปพร้อมกับลูกสาววัยหกขวบของเธอ ซึ่งเธอได้คลอดออกมาในช่วงระหว่างถูกกักขัง และได้ติดต่อกับตำรวจ ตำรวจได้เข้าช่วยเหลือไนท์และเดเจซุสและจับกุมอารีล คาสโตรภายในไม่กี่ชั่วโมง
เมื่อวันที่ 8 พฤษภาคม ค.ศ. 2013 คาสโตรถูกตั้งข้อหาการลักพาตัวสี่กระทงและการข่มขืนสามกระทง เขายอมรับสารภาพว่าทำความผิดมากว่า 937 กระทงในข้อหาการข่มขืน การลักพาตัว และการฆาตกรรมอำมหิต ซึ่งเป็นส่วนหนึ่งของการต่อรองคำรับสารภาพ เขาถูกตัดสินจำคุกตลอดชีวิตบวกเพิ่ม 1,000 ปี โดยไม่มีสิทธิ์ในการรับทัณฑ์บน เมื่อวันที่ 3 กันยายน ค.ศ. 2013 หนึ่งเดือนในการตัดสินโทษของเขา คาสโตรได้เสียชีวิตลงด้วยการฆ่าตัวตาย โดยแขวนคอตัวเองด้วยผ้าปูที่นอนในห้องคุก
| อารีล คาสโตร |
| --- | --- |

เกิด: 10 กรกฎาคม ค.ศ. 1960(1960-07-10) Duey, Yauco, เปอร์โตริโก
เสียชีวิต: 3 กันยายน ค.ศ. 2013(2013-09-03) (53 ปี) Correctional Reception Center, Orient, Ohio, U.S.
สาเหตุเสียชีวิต: ฆ่าตัวตายโดยการแขวนคอ

ข้อหา: ก่อคดีทั้งหมดมากว่า 977 กระทง, รวมทั้งหลายข้อหาในการลักพาตัว, การข่มขืน, และการฆาตกรรมอำมหิต
บทลงโทษ: จำคุกตลอดชีวิตบวกเพิ่ม 1,000 ปี โดยไม่มีสิทธิ์ในการรับทัณฑ์บน
วันที่ถูกจับ: 6 พฤษภาคม ค.ศ. 2013(2013-05-06)